
PëR REGJISTRIMIN E PRANIMEVE për PLOTëSIMIN E KUOTAVE Të PAREALIZUARA Në CIKLIN E PARë të STUDIMEVE, ME KOHë të PLOTë, Në AKADEMINË E ARTEVE, Në VITIN AKADEMIK 2008 - 2009

Në mbështetje të nenit 102 të Kushtetutës, të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndrSyshuar dhe të pikës 17 të vendimit nr.1037, datë 2.7.2008 të Këshillit të Ministrave “Për kuotat e pranimit dhe tarifat e shkollimit në institucionet publike të arsimit të lartë, në ciklin e parë të studimeve me kohë të plotë, për vitin akademik 2008-2009”,

UDHëZOJ:

1. Plotësimin e kuotave të parealizuara të pikës 1/a të vendimit nr.1037, datë 2.7.2008 të Këshillit të Ministrave, pas përfundimit të regjistrimit të pranimeve, në ciklin e parë të studimeve, me kohë të plotë, në Akademinë e Arteve sipas udhëzimit nr.35, datë 17.10.2008 “Për regjistrimin e pranimeve për plotësimin e kuotave të rishpërndara për ciklin e parë të studimeve me kohë të plotë në institucionet publike të arsimit të lartë për vitin akademik 2008-2009”.
2. Kuotat e parealizuara të pranimeve në Akademinë e Arteve, në vitin akademik 2008-2009, të ndara sipas programeve të ndryshme të studimit, janë pasqyruar në tabelën nr.1, bashkëlidhur këtij udhëzimi.
3. Kandidatët fitues përcaktohen nga Agjencia Kombëtare e Pranimeve (APRIAL), në bazë të dy parimeve:
a) Parimi i meritës: sipas pikëve të grumbulluara në bazë të rezultateve të shkollës së mesme, të provimeve të maturës shtetërore të dhënë në vitet 2007 ose 2008 dhe të rezultateve të konkursit të zhvilluar në bazë të udhëzimit nr.24, datë 3.6.2008 “Për zhvillimin e konkurseve të pranimit, tarifën e regjistrimit për konkurrim, në disa programe studimi në ciklin e parë me kohë të plotë në institucionet publike të arsimit të lartë, vitin akademik 2008-2009”.
b) Parimi i vullnetit të kandidatëve.
3. APRIAL në datën 9.12.2008 shpall listën e kandidatëve fitues të ndarë sipas programeve të studimit përkatës, të renditur sipas rendit zbritës të pikëve dhe preferencës më të lartë të kërkuar prej tyre, në përputhje me kuotat e përcaktuara në pikën 2 të këtij udhëzimi dhe njëkohësisht e dorëzon këtë listë në Ministrinë e Arsimit dhe Shkencës.
4. Ministria e Arsimit dhe Shkencës dorëzon në datën 10.12.2008, në formë të shkruar dhe elektronike, listën përfundimtare të kandidatëve fitues sipas programeve përkatëse të studimit, në Akademinë e Arteve, e cila afishon menjëherë listën në vende të dukshme në mjediset e saj.
5. Regjistrimi i kandidatëve fitues bëhet pranë sekretarisë mësimore të Akademisë së Arteve nga data 12.12.2008 deri në datën 14.12.2008. Për regjistrim, kandidati duhet të paraqitet personalisht pranë sekretarive mësimore dhe të dorëzojë dosjen individuale, me dokumentet origjinale të mëposhtme:
a) Dëftesë pjekurie;
b) Dokument identifikimi (certifikatë lindjeje me fotografi ose pasaportë). Në dosje të mbahet vetëm certifikata e lindjes me fotografi ose fotokopja e pasaportës;
c) 2 fotografi;
d) Mandatarkëtimi i tarifës së regjistrimit prej 1500 lekësh.
6. Në rast se kandidatët fitues nuk kanë deftesë pjekurie origjinale të kërkuar në pikën 5/a të mësipërme të paraqesin dublikatën e dëftesës së pjekurisë së lëshuar nga drejtoria e shkollës së mesme dhe të vërtetuar nga drejtoria arsimore rajonale/zyra arsimore përkatëse.
Këta kandidatë të evidentohen edhe në lista të veçanta nga sekretaria mësimore e Akademisë së Arteve, të cilat të dërgohen në Ministrinë e Arsimit dhe të Shkencës. Pas verifikimit të bërë nga Ministria e Arsimit dhe e Shkencës, të bëhet regjistrimi përfundimtar nga sekretaria mësimore e Akademisë së Arteve.
7. Sekretaria mësimore e pajis kandidatin që regjistrohet me një fletëregjistrimi, ku të shënohet numri i regjistrimit, emri i kandidatit, si dhe data dhe ora e regjistrimit. Fletëregjistrimi duhet të jetë i nënshkruar nga dekani dhe kryesekretarja mësimore e fakultetit, e vulosur.
8. Në kryerjen e procedurës së regjistrimit të kandidatëve fitues, sekretaria mësimore e Akademisë së Arteve regjistron studentët në regjistrin bazë të studentëve, në bazë të udhëzimit të Ministrisë së Arsimit dhe Shkencës nr.19, datë 18.7.2007 “Për gjenerimin dhe dhënien e numrave të matrikullimit”.
9. Pas përfundimit të procesit të regjistrimit, Akademia e Arteve të dorëzojë në MASH dhe në APRIAL listat përfundimtare origjinale të përgatitura nga APRIAL me regjistrimet e kryera, në formë të shkruar dhe elektronike brenda datës 19.12.2008.
10. Akademia e Arteve nga data 10.12.2008 të shpallë në vende të dukshme në mjediset e saj, datat dhe oraret e veprimeve të regjistrimit, procedurat përkatëse, listën e dokumenteve të nevojshme për regjistrim, si dhe të dhëna të tjera që i gjykojnë të nevojshme për sigurimin e ecurisë normale të procesit të pranimeve në ciklin e parë të studimeve, me kohë të plotë, në këtë akademi.
11. Këto njoftime të bëhen publike edhe në median e shkruar dhe elektronike nga Akademia e Arteve.
12. Ngarkohen për zbatimin e këtij udhëzimi Zëvendësministri për Arsimin e Lartë, sekretari i përgjithshëm, Drejtoria e Politikave të Arsimit të Lartë, APRIAL dhe Akademia e Arteve.
Ky udhëzim hyn në fuqi menjëherë dhe botohet në Fletoren Zyrtare.

MINISTRI i ARSIMIT dhe  shkencËs
Fatos Beja




Tabela nr.1

	Nr.
	Programi i studimit 
	Kuota 
	Shuma 

	1
	Kitarë
	1
	1

	2
	Klarinetë
	1
	1

	3
	Aktrim
	4
	4

	4
	Regji 
	3
	3

	5
	Skenografi
	2
	2

	6
	Koreografi
	2
	2

	7
	Regji filmi
	4
	4

	8
	Skulpturë
	2
	2

	9
	Pikturë
	1
	1

	
	
	Gjithsej 
	20



